焦糖布丁椰皇子($36)深水埗食完晚飯上openrice搵搵有冇甜品食，見呢間門面唔錯，試試先！入到去裝修唔錯，少女味濃😂 門口有個士多啤梨朱古力噴泉，旁邊仲有提供免費嘅棉花糖粒串串比你點。加分位仲有免費任添凍花茶，都幾貼心！今次叫左個焦糖布丁椰皇子，係椰皇入面有個焦糖布丁，焦糖布丁質地實，蛋味濃過焦糖味好多，都算收貨。但要講講嘅係個椰皇入面有椰味嘅啫哩，好好味，好快就食晒成個😋更值得一讚嘅係店員服務態度好好，呢間司令覺得可以再幫襯！